KZN-ongeluk eis 11Foto: KwaZulu-Natalse nooddienste via NjabuloMntungwa/Twitter Minstens elf mense is Donderdag dood in ŉ ongeluk op die R612 tussen Highflats en Ixopo in KwaZulu-Natal. Volgens die voorlopige ondersoek was ŉ minibustaxi van Highflats na Ixopo op pad toe dit ŉ aankomende wipbakvragmotor getref het. Elf mense in die taxi is oorlede. Neliswa Peggy Nkonyeni, provinsiale LUR vir vervoer en gemeenskapsveiligheid, het gesê die ongeluk het naby ŉ konstruksieperseel plaasgevind, maar daar is sigbare tekens en beheermaatreëls om seker te maak verkeer en spoed word beheer. Sewe vroue en vier mans, insluitend die taxibestuurder, het noodlottige beserings opgedoen. Ses persone het ernstige beserings opgedoen. Hulle is na Christ the King-hospitaal geneem vir verdere behandeling. “Die padverkeersinspektoraat, SAPD en ander wetstoepassers is op die toneel. Forensiese kenners het met hul ondersoek begin,” het Nkonyeni bygevoeg. Sy het ŉ dringende ondersoek gevra en sal Vrydag self die ongelukstoneel besoek.